આપણાં ઈતિહાસમાં સ્‍વામિ વિવેકાનંદજી-રામકૃષ્‍ણ પરમહંસ, છત્રપતિ શિવાજી- ગુરૂ રામાનંદજી, સંતશ્રી જલારામ ગુરૂ ભોજલરામ, અરે શ્રી રામનાં ગુરૂ વિશ્વામિત્ર અને શ્રીકૃષ્‍ણનાં ગુરૂ સાંદીપની, કર્ણ અને ભીષ્‍મનાં ગુરૂ શ્રી પરશુરામ , અરે કોણ કોનાં ગુરૂ અને કોણ કોણે ક્યારે ક્યા ગુરૂ પાસેથી શિક્ષા હાંસલ કરી તેની વાત કરવા જઇએ તો ભારતીય સંસ્‍કૃતિનાં એક એક પાત્રનાં જીવન કવનથી પરિચય કેળવવો પડે,મહિમાવંત વિભુતિઓનાં પ્રેરક જીવનને જો કોઇ અજવાશનો પથ કંડારવા માર્ગદર્શક બન્યુ હોય તો માતા પછીનું સ્‍થાન ગુરૂનું લેખાય.આથી જ ગુરૂની સાર્થક શિક્ષા શિષ્‍યનાં ઉજ્જવળ ભાવીમાં પુરવાર થતી હોય છે.